Budapest Főváros XIV. Kerület Zugló Önkormányzata
Alpolgármestere
Szám: 123-78/2023                                                              Nyilvános ülésen tárgyalandó!

Napirend száma: …..….. 
Képviselő-testület 

2023. február 23-i ülésére

Tisztelt Képviselő-testület!

Tárgy: 
Együttműködési megállapodás határozatlan időtartamra történő megkötése Budapest Főváros XIV. Kerület Zugló Önkormányzata és a Semmelweis Egyetem Pető András Gyakorló Általános Iskolája, Egységes Konduktív Pedagógiai Módszertani Intézménye és Kollégiuma között, utazó konduktori szolgáltatás ellátására
I. Előzmények

A Zuglói Egyesített Óvoda vezetője kérelemmel fordult a Budapest Főváros XIV, Kerület Zugló Önkormányzatához, mint Fenntartóhoz, (a továbbiakban: Fenntartó vagy Önkormányzat) hogy a Semmelweis Egyetem Pető András Gyakorló Általános Iskolája, Egységes Konduktív Pedagógiai Módszertani Intézménye és Kollégiuma (a továbbiakban: SE PA EKPMI), valamint –az Önkormányzat között az utazó konduktori szolgáltatás ellátására, határozott időre megkötött szerződést a Fenntartó ismét kösse meg határozatlan időtartamra, egyebekben változatlan tartalommal.
II. Vélemények
A Humánszolgáltatási Főosztály véleménye:

A sajátos nevelési igényű gyermekek minőségi színvonalú ellátása a Zuglói Egyesített Óvoda kiemelt stratégiai célja, így az együttműködés fenntartása a speciális intézménnyel továbbra is lehetőséget biztosít arra, hogy a gyermekek magasabb óraszámban kapjanak célzott mozgásfejlesztést. Szakmai szempontból hangsúlyosan javasolt a szakértői véleményben megállapított speciális fejlesztések intézményben történő ellátása. 

A határozatlan időtartamra történő módosítás szakmai szempontból támogatott, mert a fejlesztések folyamatossága biztosítottá válik a gyermekek számára.
A SE PA EKPMI által felajánlott utazó konduktori szolgáltatás a Fenntartó részéről a továbbiakban sem igényel finanszírozást, forrásigénye nincs a megállapodásban rögzített feladatellátásnak. 
A fejlesztések megvalósulásának adminisztrációját a jövőben is a Zuglói Egyesített Óvoda látja el. 
Gazdasági Főosztály véleménye: Észrevételt nem tesz.
Jogi Főosztály véleménye: Az előterjesztésben közölt adatok, egyéb információk alapján az előterjesztéshez jogi észrevételt nem tesz.
A fentiek alapján javaslom a Tisztelt Képviselő-testületnek, hogy elfogadni szíveskedjék a határozati javaslatot az együttműködési megállapodás ismételt megkötéséről Budapest Főváros XIV. Kerület Zugló Önkormányzata és a Semmelweis Egyetem Pető András Gyakorló Általános Iskolája, Egységes Konduktív Pedagógiai Módszertani Intézménye és Kollégiuma között, utazó konduktori szolgáltatás ellátására, határozatlan időtartamra. Az együttműködési megállapodás-tervezetet az előterjesztés 4. melléklete tartalmazza.
III. Bizottsági vélemények
Az előterjesztést a Népjóléti Bizottság tárgyalja.

IV. Döntési javaslat
Budapest Főváros XIV. Kerület Zugló Önkormányzata Képviselő-testülete úgy dönt, hogy elfogadja a az előterjesztés 1. melléklete szerinti határozatot.
A határozathozatalhoz a Magyarország helyi önkormányzatairól szóló 2011. évi CLXXXIX. törvény 42. § 1. pontja és 50. §-a alapján az egyszerű szótöbbség szükséges.

Budapest, 2023. február 6.
Rózsa András 

alpolgármester
Mellékletek felsorolása:  
1. melléklet: határozati javaslat
2. melléklet: A Zuglói Egyesített Óvoda vezetőjének kérelme
3. melléklet: Előző együttműködési megállapodás
4. melléklet: Módosított együttműködési megállapodás-tervezet
Az előterjesztést készítette: Hernádi Iván Lászlóné
                                             Humánszolgáltatási Főosztály




          Intézményfelügyeleti Osztály

1. melléklet a 123-78 /2023 előterjesztéshez

Budapest Főváros XIV. Kerület Zugló Önkormányzata Képviselő-testülete
……/2023. (…) önkormányzati határozata

együttműködési megállapodás megkötéséről Budapest Főváros XIV. Kerület 
Zugló Önkormányzata és a Semmelweis Egyetem Pető András Gyakorló 
Általános Iskolája, Egységes Konduktív Pedagógiai Módszertani Intézménye és 
Kollégiuma között, utazó konduktori szolgáltatás ellátására, határozatlan 
időtartamra.
1. Budapest Főváros XIV. Kerület Zugló Önkormányzata Képviselő-testülete úgy dönt, hogy együttműködési megállapodást köt a Semmelweis Egyetem Pető András Gyakorló Általános Iskolája, Egységes Konduktív Pedagógiai Módszertani Intézménye és Kollégiumával az előterjesztés 4. melléklete szerinti tartalommal.
2. Felkéri Rózsa András köznevelésért felelős alpolgármestert az előterjesztés 4. mellékletét képező Együttműködési megállapodás aláírására.
Határidő: az 1. pont tekintetében 2023. február 23., a 2. pont tekintetében 2023. március 5. 

Felelős: Rózsa András alpolgármester (Humánszolgáltatási Főosztály - Intézményfelügyeleti Osztály)

